Α4-0043/96

Πρόταση κανονισμού του Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 1601/91 για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέϊλ αμπελοοινικών προϊόντων (CΟΜ(95)0570 - C4-0552/95 - 95/0287(CΟD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ i)

Άρθρο 2, παράγραφος 1, σημείο α), πρώτη παύλα

(Κανονισμός (ΕΟΚ) αριθ. 1601/91)

>Αρχικό κείμενο>

- οίνους που ορίζονται στο παράρτημα Ι σημεία 12 έως 18 του Κανονισμού (ΕΟΚ) αριθ. 822/87, όπως τροποποιήθηκε τελευταία από τον Κανονισμό (ΕΚ) αριθ. 1544/95, εκτός από τον επιτραπέζιο οίνο ρετσίνα, συμπεριλαμβανομένων των οίνων ποιότητας που έχουν παραχθεί σε καθορισμένες περιοχές που αναφέρονται στο άρθρο 1 παράγραφος 2 του Κανονισμού (ΕΟΚ) αριθ. 823/87, όπως τροποποιήθηκε τελευταία από τον Κανονισμό (ΕΟΚ) αριθ. 3896/91, ενδεχομένως με προσθήκη γλεύκους σταφυλιών και/ή γλεύκους σταφυλιών που έχουν υποστεί μερική ζύμωση,

και/ή

- γλεύκος νωπών σταφυλιών των οποίων η αλκοολική ζύμωση ορίζεται στο παράρτημα Ι σημείο 5 του Κανονισμού (ΕΟΚ) αριθ. 822/87

>Κείμενο μετά την ψηφοφορία στο ΕΚ>

- οίνους και/ή γλεύκη νωπών σταφυλιών των οποίων η αλκοολική ζύμωση ορίζεται στο παράρτημα Ι σημεία 12 έως 18 του Κανονισμού (ΕΟΚ) αριθ. 822/87, όπως τροποποιήθηκε τελευταία από τον Κανονισμό (ΕΚ) αριθ. 1544/95, εκτός από τον επιτραπέζιο οίνο ρετσίνα, συμπεριλαμβανομένων των οίνων ποιότητας που έχουν παραχθεί σε καθορισμένες περιοχές που αναφέρονται στο άρθρο 1 παράγραφος 2 του Κανονισμού (ΕΟΚ) αριθ. 823/87, όπως τροποποιήθηκε τελευταία από τον Κανονισμό (ΕΟΚ) αριθ. 3896/91, ενδεχομένως με προσθήκη γλεύκους σταφυλιών και/ή γλεύκους σταφυλιών που έχουν υποστεί μερική ζύμωση,

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ ii)

Άρθρο 2, παράγραφος 1, σημείο α), προτελευταίο εδάφιο

(Κανονισμός (ΕΟΚ) αριθ. 1601/91)

>Αρχικό κείμενο>

Οι οίνοι και/ή τα γλεύκη που χρησιμοποιούνται στην παρασκευή αρωματισμένου οίνου πριν αποτελέσουν αντικείμενο ενδεχόμενου εμπλουτισμού από άλλα προϊόντα εκτός από αυτά που προέρχονται από τα σταφύλια, πρέπει να περιέχονται στο τελικό προϊόν σε αναλογία όχι μικρότερη από 75%. Με την επιφύλαξη των διατάξεων που προβλέπονται στο άρθρο 5, ο ελάχιστος φυσικός κατ' όγκον αλκοολικός τίτλος των προϊόντων που χρησιμοποιούνται είναι εκείνος που προβλέπεται στο άρθρο 18 παράγραφος 1 του Κανονισμού (ΕΟΚ) αριθ. 822/87.

>Κείμενο μετά την ψηφοφορία στο ΕΚ>

Οι οίνοι και/ή τα γλεύκη που χρησιμοποιούνται στην παρασκευή αρωματισμένου οίνου πρέπει να περιέχονται στο τελικό προϊόν σε αναλογία όχι μικρότερη από 75%. Με την επιφύλαξη των διατάξεων που προβλέπονται στο άρθρο 5, ο ελάχιστος φυσικός κατ' όγκον αλκοολικός τίτλος των προϊόντων που χρησιμοποιούνται είναι εκείνος που προβλέπεται στο άρθρο 18 παράγραφος 1 του Κανονισμού (ΕΟΚ) αριθ. 822/87.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 3

Άρθρο 5, παράγραφος 2 (Κανονισμός (ΕΟΚ) αριθ. 1601/91)

>Αρχικό κείμενο>

2. Οι επεξεργασίες για τα ενδιάμεσα προϊόντα και τις πρώτες ύλες που δεν προέρχονται από αμπέλια και που είναι απαραίτητες για την παρασκευή των τελικών προϊόντων που αναφέρονται στον παρόντα κανονισμό μπορούν να προσδιορίζονται σύμφωνα με τη διαδικασία που προβλέπεται στο άρθρο 14. Τα κράτη μέλη μπορούν να εφαρμόζουν ειδικούς κανόνες στον τομέα αυτό, εφόσον οι κανόνες αυτοί είναι σύμφωνοι με το κοινοτικό δίκαιο.

>Κείμενο μετά την ψηφοφορία στο ΕΚ>

2. Οι επεξεργασίες για τα προϊόντα υπό παρασκευή και τις πρώτες ύλες που δεν προέρχονται από αμπέλια και που είναι απαραίτητες για την παρασκευή των τελικών προϊόντων που αναφέρονται στον παρόντα κανονισμό προσδιορίζονται εφόσον είναι ανάγκη σύμφωνα με τη διαδικασία που προβλέπεται στο άρθρο 14.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της προτάσεως κανονισμού του Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 1601/91 για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέϊλ αμπελοοινικών προϊόντων (CΟΜ(95)0570 - C4-0552/95 - 95/0287(CΟD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο, (CΟΜ(95)0570 - 95/0287(CΟD)) ((EE C 28 της 1.2.1996, σελ. 6)),

- έχοντας υπόψη το άρθρο 189Β, παράγραφος 2, της Συνθήκης ΕΚ και τα άρθρα 43 και 100Α της Συνθήκης ΕΚ, σύμφωνα με τα οποία η Επιτροπή υπέβαλε την πρόταση στο Κοινοβούλιο (C4-0552/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (Α4-0043/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εκδώσει σύμφωνα με το άρθρο 189 Β παρ. 2, της Συνθήκης ΕΚ, τις τροπολογίες του Σώματος[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία διαβούλευσης[semigr ]

5. επισημαίνει ότι η Επιτροπή υποχρεούται να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως αυτή τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.